钦定古今图书集成/明伦汇编/氏族典/第399卷 > 《廖用贤尚友录》 > 史次秦
## 钦定古今图书集成/明伦汇编/氏族典/第399卷 > 《廖用贤尚友录》 > 史次秦

按《宋史史次秦传》：“次秦，眉山人，及进士第。吴曦叛，招
次秦甚遽。次秦迁延固避，伪知大安军郭鹏飞迫之行，乃以石灰桐油涂两目，末生附子傅之，比至目益
肿。次秦母年高而贤，闻次秦为曦所招，即命家人以
讣闻，曦乃听还。曦诛，蜀帅上其事，改秩为利路主管
文字，仕至合州太守。”